อยากสอบถามว่าปกติแฟนมีปัญหาเรื่องฮอโมนอยู่แล้วและได้ทำการกินยาคุมแบบแผงเป็นเวลานานและไม่เคยขาดแต่ประจำเดือนมาปกติแต่เมื่อวันที่2กันยายนที่ผ่านมาผมได้มีอะไรกับแฟนไม่ได้ใส่ถุงยางแต่หลั่งข้างนอกและล่าสุดวันที่23กันยายนเป็นวันที่แฟนหยุดกินยาคุมเป็นวันที่4เพื่อรอครบ7วันแล้วเริ่มแผงใหม่แต่แฟนมีประจำเดือนสีน้ำตาลเข้มและมาน้อยแบบเปรอะซึ่งแฟนไม่เคยเป็นมาก่อนตั้งแต่ทานยาคุมแบบแผงอยกกทราบว่าเป็นผลข้างเคียงของยาคุมหรือโอกาสท้องหรือไม่และควรปฏิบัติอย่างไร
สวัสดีค่ะ การมีเพศสัมพันธ์แบบไม่ได้ใส่ถุงยางป้องกัน แม้จะทำการหลั่งข้างนอก ยังมีโอกาสทำให้เกิดการตั้งครรภ์ได้อยู่ประมาณ 4-20% จากน้ำอสุจิที่อาจจะเล็ดลอดออกมาก่อนการหลั่งจริงแต่ถ้าขณะที่มีเพศสัมพันธ์กันนั้น แฟนยังกินยาคุมแบบแผงรายเดือนอยู่อย่างต่อเนื่อง และกินยาในแผงนั้นๆจนหมด โอกาสตั้งครรภ์ขณะกินยามีน้อยมาก น้อยกว่า 1%ซึ่งประจำเดือนควรจะมาในช่วงที่กินยาที่เป็นเม็ดฮอร์โมนครบ ระหว่างกินยาอาจจะมีเลือดออกผิดปกติทางช่องคลอดที่เป็นผลข้างเคียงของยาได้ ไม่ได้บ่งบอกว่าจะตั้งครรภ์หรือไม่ ให้สังเกตรอบเดือนที่ควรมาในช่วงเวลาที่กล่าวไป ถ้าไม่แน่ใจว่าสิ่งที่ออกมาเป็นเลือดประจำเดือนหรือเปล่า ควรยืนยันครรภ์ร่วมไปด้วย ชุดตรวจครรภ์ทางปัสสาวะให้ผลบวกได้ตั้งแต่ 10-14 วันหลังมีการปฏิสนธิ และถ้ายังไม่พร้อมตั้งครรภ์ ก็ให้กินยาคุมแบบแผงต่อไปอย่างต่อเนื่องค่ะ